
Uvodna riječ 


Poštovani sadašnji i budući članovi Društva za promicanje tradicionalne Mise ,,Benedictus“, 


prošla je i druga godina od osnivanja Društva Benedictus. U njoj smo ispunili jedan od tri 
strateška cilja vezana uz nastavak mise u crkvi sv. Martina u Zagrebu, a zacrtana u prethodnom 
godišnjem izvještaju — od srpnja imamo ormar u sakristiji koji nam je neizmjerno olakšao pripreme 
za nedjeljnu misu i raspremanje nakon nje. Drugi od ciljeva — redovito gregorijansko pjevanje na 
misi — samo je djelomično ispunjen. Nažalost, najvažnijem i temeljnom cilju — pronalaženju 
svećenika koji bi zamjenjivao preč. g. Vitkovića u njegovoj odsutnosti — nismo se nimalo približili. 
To i nije začuđujuće s obzirom da nijedna zajednica ne može sama sebi imenovati svećenika, on se 
postavlja odozgor. Trudimo se i moramo ustrajati kako bi s naše strane bile ispunjene sve 
pretpostavke. Potrebna je prije svega molitva, ali i redoviti dolazak na tradicionalnu misu te djelatna 


potpora. 


Iduće nedjelje, Sedamdesetnice, proslavit ćemo drugu godišnjicu od početka redovitog 
javnog nedjeljnog služenja tradicionalne svete mise u Hrvatskoj. Premda ostaje stanovita gorčina jer 
ćemo provesti nedjelju bez tradicionalne mise, treba ipak držati na pameti brojne darove koje smo 
kroz ove dvije godine primili. Zahvalni smo Gospodinu Bogu i Blaženoj Djevici Mariji koju u 
Društvu posebno častimo kao Kraljicu, zahvalni smo i ljudima koji su pridonijeli da se ovaj 
apostolat održi i razvije. Ponajprije preč. g. Vitkoviću koji je usprkos zdravstvenim problemima i 
drugim preprekama i dalje s nama svesrdno se brinući za vjernike privržene katoličkoj tradiciji. Tu 
su i brojne druge osobe koje su na različite načine pomogle i pomažu djelovanju Društva i 
promicanju tradicionalne mise u Hrvatskoj i šire. 


U izvještaju koji slijedi detaljnije ćete se upoznati s ostvarenim projektima. Novim 
članovima Društva i onima koji nisu pratili ovu tematiku predlažem da prolistaju i prethodni 
godišnji izvještaj kako bi se upoznali s povijesnim razvojem i pozadinom ovih događanja. Mnogo je 
toga ostalo neostvareno ili tek planirano. Na Vama koji ovo čitate je da se neki od tih planova 
pokrenu, nastave ili zaključe. Ponavljam kao i dosta puta do sada da će Društvo onoliko djelovati 
koliko svaki pojedini od članova bude želio i činio. Ne postoji neki skriveni mehanizam koji iza 
zastora okreće kotačiće 1 ispunjava naše želje dok se mi bavimo drugim stvarima. 


Spomendan svete Emerencijane koju danas slavimo podsjeća nas kao životi i smrti tolikih 
drugih mučenika na to kako se i mi trebamo ponašati — moliti i djelatno svjedočiti. Sveta 
Emerencijana došla je moliti na grob svoje sestre po mlijeku, slavne mučenice Janje. Kada ju je 
poganska rulja htjela odandje otjerati, Emerencijana im se u lice usprotivila hrabro svjedočeći da su 
njihovi bozi ništavni i koreći ih zbog postupanja prema Janji. Jamačno ih je i pozvala na obraćenje 
jedinom pravom Bogu, a za to je podijelila sudbinu svoje sestrice i zadobila mučeničku krunu. 

U prvoj polovici ove godine trebalo bi provesti izbore za članove Skupštine Društva koji 
nisu članovi Izvršnog odbora ili Suda časti. Trebalo bi održati i redovitu sjednicu Skupštine. O tim i 


drugim događajima bit ćete obaviješteni redovitim kanalom komuniciranja, tj. elektroničkom 
poštom. 


Tomislav Pejković 
Predsjednik Društva za promicanje tradicionalne Mise ,,Benedictus“ 


U Zagrebu, 23. siječnja 2013. 

Izvještaj o radu Društva i povezanim događanjima 


Kao 1 prošle godine, u izvještaju koji slijedi predstavit ću najvažnija događanja vezana uz 
tradicionalnu misu u Zagrebu. Većina je tih događanja na ovaj ili onaj način povezana s Društvom 
Benedictus, ali nisu sva organizirali članovi Društva. Cilj je informirati javnost o zanimljivim 
zbivanjima, a pohvale ili kritike pripadaju onima koji su ih zaslužili. Stoga se unaprijed ispričavam 
ako iz nekog razloga nisu navedeni svi ili najvažniji protagonisti pojedinog projekta i njihovo 
djelovanje nije pravilno vrednovano. 


Tradicionalna misa u crkvi svetog Martina 


Sveta misa u crkvi svetog Martina u Zagrebu koju nedjeljom i zapovijedanim blagdanom služi u 
11,30 sati preč. g. Stanislav Vitković 1 dalje je jedina redovita javna tradicionalna misa u Hrvatskoj. 
Dr. Vitković nije bio u mogućnosti služiti misu samo nekoliko puta tijekom protekle godine, pa smo 
24. lipnja, 15. 1 22. srpnja te 7. listopada 2012. ostali bez mise. Unaprijed smo izvijestili 
Nadbiskupski duhovni stol u pismima od 17. svibnja i 24. rujna 2012. u kojima molimo da se 
imenuje svećenik koji bi zamjenjivao preč. Vitkovića u njegovoj odsutnosti. Dobili smo i odgovore 
datirane s 18. svibnja i 1. listopada. Svu prepisku možete pročitati na internet stranici Tradicionalna 
latinska misa'. Odgovore mogu sažeti u dvije rečenice koje doslovno prenosim: „O tim pitanjima 
Nadbiskupija komunicira s odgovornom osobom kojoj je povjerena pastoralna skrb 1 liturgijska 
slavlja, tj. s preč. gosp. Vitkovićem.“ (iz odgovora od 18.5.2012.), te ,, Budući da je dopisom 
Nadbiskupskog duhovnog stola 42/2011, od 12. siječnja 2011., dr. Stanislav Vitković određen da u 
Zagrebačkoj nadbiskupiji brine za slavljenje svete mise po obredu Rimskog misala, objavljenoga 
godine 1962., a u smislu odredaba motuproprija pape Benedikta XVI. Summorum Pontificium, u 
vrijeme svoje odsutnosti, dužan se sam pobrinuti za adekvatnu zamjenu.“ (iz odgovora od 
1.10.2012.). 


Moju reakciju možete pročitati uz obrazloženja u odgovarajućem tekstu", a ovdje donosim samo 
načelo kojim se vodi Društvo Benedictus uz kratko pojašnjenje: 


Mi želimo moći prisustvovati svake nedjelje i zapovijedanog blagdana tradicionalnoj 
svetoj misi u Zagrebu. 


Primjetite da se ovdje uopće ne spominje svećenik, ne spominje se tko ga i kako i kada 
imenuje. To nema veze s nama. Koliko je do nas, spremni smo sve pripraviti za misu 
(mislim da smo to pokazali). Svećenike redi nadbiskup, svećenicima zapovijeda nadbiskup! 
Bez svećenika nema svete mise. 


Poštovani, ako imate problem jer netko koga biste htjeli imenovati za služenje mise ne zna 
misiti, slobodno nam se obratite. Ako imate problem jer ne možete naći nijednog svećenika 
koji bi mogao služiti tradicionalnu misu, obratite se komisiji Ecclesia Dei u Rimu kako je i 
predviđeno. 


l http://sites.google.com/site/tradicionalnamisa/dokumenti-1 


2 http://tomablizanac.blogspot.com/2012/10/nema-tradicionalne-mise-7102012-pismo-i.html 

Pjevanje na misi 

Jedan od temeljnih ciljeva Društva Benedictus je uvođenje 
i podrška redovitom gregorijanskom pjevanju na 
tradicionalnim misama. Od travnja do srpnja 2012. prof. 
dr. Krešimir Veselič vodio je 1 pripremao mali zbor koji je 
više puta pjevao na tradicionalnoj misi u sv. Martinu. 
Unatoč lijepom napretku ovog zbora, ovo je bilo samo 
privremeno rješenje jer je potrebno za voditelja angažirati 
osobu sa stalnim boravištem u Zagrebu ili okolici. U tome, 
unatoč određenom trudu, još nismo imali uspjeha. 


Novi ormar u sakristiji crkve sv. Martina 


KIKI 


Oni koji su barem jednom ušli u sakristiju crkve 
svetog Martina prije ili poslije tradicionalne 
mise nedjeljom znaju da smo sve stvari morali 
raspakiravati i pakirati u kutije i polovicu jednog 
starog ormara.“ Konačno je ove godine u 
dogovoru s rektorom crkve odlučeno da 
napravimo ormar za našu upotrebu. Nakon 
različitih dogovora oko nacrta, financiranja itd. 
imamo od kraja srpnja novi ormar. Prema odluci Nadbiskupskog duhovnog stola Društvo 
Benedictus je platilo materijal (2.564 kn), a nadbiskupija će platiti rad (2.500 kn). Ormar se upisuje 
u inventar crkve sv. Martina. Dekret sam samo pročitao, tj. nemam kopiju, ali mislim da sam 
najvažnije točno prenio. Potpisan je od biskupa Šaška i još jedne osobe. Vrlo smo zadovoljni 
kvalitetom rada stolara, gospodina Hajdinjaka. 


Kao što se odmah pokazalo, novi ormar nam je izuzetno olakšao pripremu prije mise i raspremanje 
nakon nje. Sa simboličke strane mislim da pokazuje i neku stabilnost na koju smo mi iz Društva 
uvijek računali, a sada tako, nadam se, misle i odgovorni u Nadbiskupiji. 


* Izvještaj uz male prilagodbe prenesen s 

Međunarodne aktivnosti 


% U rujnu 2012. su predsjednik i zamjenik predsjednika Društva Benedictus bili u posjetu 
prijateljima u Švedskoj, a povod je bilo dvodnevno hodočašće tradicije na grob svete Brigite 
u Vadsteni.“ Iako je posjet bio privatne naravni, prikupljena su vrijedna iskustva o životu 
tradicionalnih katolika u toj zemlji. 


% Od 1. do 4. studenog je predsjednik Društva u Rimu sudjelovao u međunarodnom 
tradicionalističkom hodočašće zahvale Svetom Ocu Benediktu XVI. povodom pete 
godišnjice njegova motuproprija Summorum Pontificum.” Vrhunac hodočašća bila je 
svečana pontifikalna liturgija u bazilici sv. Petra u Vatikanu koju je predvodio kardinal 
Antonio Cafiizares Llovera, pročelnik Kongregacije za bogoštovlje 1 disciplinu sakramenata. 


+ 
* 


Predsjednik Društva je od samih početaka Društva u pisanom kontaktu s predsjednikom 
međunarodnog udruženja Una Voce“ g. Leom Darrochom, a od sredine 2012. i s tajnikom g. 
Thomasom Murphyjem. Tijekom prije spomenutog hodočašća u Rim upoznao ih je i uživo. 
Nakon višemjesečnog usklađivanja pozicija između statuta ovog udruženja i statuta Društva 
Benedictus te uz privolu Izvršnog odbora i Skupštine Društva, upućeno je pismo namjere 
kojim se traži primanje Društva za promicanje tradicionalne Mise ,, Benedictus“ u 
Foederatio Internationalis Una Voce. Ovo pismo kao i odgovor na njega bit će objavljeni 
nakon odluke dotičnog udruženja. 


Tradicionalni liturgijski kalendar za 2013. godinu 


Tradicionalni katolički kalendar 
koji je dostupan na internetu 


I ifrinrorskiekalendar za 2012 


Opći rimski kalendar za SET mise prema'izvantednom oblikurtimskog obreda 


predstavili smo u prošlom Ki) 

godišnj em IZVJ eštaju, a u a Liturgijski kalendar za 

međuvremenu je dodan proprij za ae i 

sve nedjelje 1 zapovijedane te Com: sv. Vid, sv. Modest 


sv, Krescencija, M 


brojne druge blagdane. Ovaj 
opsežan posao nastavlja se i 
dalje. 


__PROSINA 
Na temelju ovog online kalendara 
jedan je član Društva dizajnirao i 
sastavio višelistni zidni kalendar 
za 2013. godinu. Uz lijepu 
fotografiju na svakom je listu za m 
pojedini dan u mjesecu naveden Cijena:30 kn Dove racebook.com/svetkčhiaššvi Jemena 


stupanj i boja te ime i oznaka za misu koja se taj dan treba služiti prema misalu iz 1962. godine.“ 


4 Detaljniji izvještaj s fotografijama: http://tomablizanac.blogspot.com/2012/09/hodocasce-tradicije-u-vadstenu.html. 
S Detaljniji izvještaj s fotografijama: http://tomablizanac.blogspot.com/2012/11/iz-rima.html. 

$ Foederatio Internationalis Una Voce http://www.fiuv.org 

7 Još neke slike kalendara: http://tomablizanac.blogspot.com/2012/12/tradicionalni-liturgijski-kalendar-za.html. 


Kalendar možete nabaviti preko Facebooka https://www.facebook.com/sveta.misa.svih.vremena ili kontakt stranice 
autora http://www.blogger.com/profile/06515716635310633393. 

Kraći izvještaji 


+ 
» 


+ 
** 


Jedan član Društva Benedictus koji redovito pomaže oko mise u sv. Martinu napravio je 
Facebook stranicu posvećenu tradicionalnoj misi u Hrvatskoj." Stranica je neslužbena, tj. ne 
predstavlja Društvo Benedictus, ali već ima zanimljivih materijala i pruža dobre mogućnosti 
za apostolat. 


Od rujna 2012. dostupna je hrvatska verzija stranice Paix Liturgigue. Donosim kratki 
izvadak iz prvog pisma: 


S novim, hrvatskim izdanjem, newsletter društva Paix Liturgique nastavlja razvijati 
svoj međunarodni karakter. Nakon prve verzije na stranom jeziku, one talijanske, 
koja je pokrenuta u ljeto 2009., uslijedile su njemačka, španjolska, engleska, 
portugalska i švedska verzija, a odnedavno im se pridružila i nova na hrvatskom. 
Razvoj newslettera Paix Liturgique odgovor je na poticaj za širenje slavljenja 
tradicionalne mise, poznatije kao "izvanredni oblik rimskog obreda", koji je Sveti 
Otac Benedikt XVI. dao čitavoj Crkvi objavom motuproprija Summorum Pontificum 
u srpnju 2007. 


Do trenutka pisanja ovog izvještaja izdana su četiri pisma. 


Prof. dr. Krešimir Veselič održao je predavanje Tradicija 1 liturgija u Katoličkoj crkvi u 
srijedu 20. lipnja 2012. Predavanje je održano u dvorišnoj zgradi pored bazlike Srca Isusova 
u Zagrebu u okviru redovite mjesečne tribine Hrvatskog katoličkog društva prosvjetnih 
djelatnika“. 


Drugo tradicionalno hodočašće Društva Benedictus odvelo nas je u župu sv. Marije pod 
Okićem. Ondje nas je u petak 22. lipnja 2012. ljubazno primio i ugostio župnik, vlč. 
Branimir Motočić, na čemu mu srdačno hvala. Upoznali smo se s ljepotom župne crkve kao 
i lokalne prirode te zahvalili Majci Božjoj za sva primljena dobročinstva. '! 


Evo i nekoliko liturgijskih crtica: 


- Na Cvjetnicu smo imali blagoslov maslinovih grančica. Prije toga je u sakristiji 
blagoslovljena sol i voda po starom obredu. ? 


- Na Tijelovo smo nakon mise imali blagoslov s Presvetim. Hvala osobi koja nam je 
posudila monstrancu. 


- Na Veliku Gospu smo imali blagoslov trava i cvijeća po starom obredu." 


$ http://www.facebook.com/sveta.misa.svih.vremena 

? Stranica: http://hr.paix-liturgique.org/?force=1, 

više o društvu Paix Liturgique: http://hr.paix-liturgigue.org/texte.asp?TEX N ID=947, 

pretplata elektroničkom poštom na njihova pisma: http://hr.paix-liturgigue.org/inscription.asp?. 

10 http://hkdpd.blogspot.com 

V Detaljniji izvještaj: http://tomablizanac.blogspot.com/2012/06/drugo-tradicionalno-hodocasce-drustva.html. 
2 http://sites.google.com/site/tradicionalnamisa2/dodatni-materijali 


13 http://tomablizanac.blogspot.com/2011/08/velika-gospa.html 

** U subotu 15. rujna imali smo u crkvi svetog Martina 
radosni događaj ženidbe po tradicionalnom obredu. 
Nakon kratkog obreda prema starom obredniku, 
služena je tiha misa (Missa pro sponso et sponsa) s 
komemoracijom Sedam žalosti BD Marije. 


** Skenirane su brojne starije filozofske i teološke 
knjige na hrvatskom. '' Dostupne su i knjige i brošure 
od užeg interesa s obzirom na ciljeve Društva 
Benedictus. '$ 


** Pokrenut je lanac krunica s nakanom umnažanja 
tradicionalnih svetih misa u Hrvatskoj. " 


** U petak 13.4.2012. održao je svećenik iz austrijskog ogranka Svećeničkog bratstva svetog 
Pija X. u hotelu Dubrovnik u Zagrebu predavanje, a nakon toga i pjevanu misu.'Š Društvo 
Benedictus i njegovo vodstvo nisu imali nikakve veze s organizacijom ovog događaja. 


Tradicionalna misa u ostalim dijelovima Hrvatske i Bosne i Hercegovine 


Ovdje mogu iznijeti samo podatke koji su javno dostupni. Nažalost, prema trenutno dostupnim 
informacijama u Hrvatskoj i BIH nema više ni redovito ni povremeno javno služenih tradicionalnih 
misa. Čak i one o kojima sam izvijestio u prošlom godišnjaku više se iz različitih razloga ne slave. 


14 Preneseno prema: http://tomablizanac.blogspot.com/2012/09/sretnim-mladencima-iskrene-cestitke.html. 


5 Popis knjiga na: http://tomablizanac.blogspot.com/2012/06/starije-hrvatske-filozofske-i-teoloske.html. 


16 Primjerice, Matija Markov - Katolička liturgika za srednje škole: 
http://tomablizanac.blogspot.com/2012/09/m-markov-katolicka-liturgika.html, 


Liturgijski tjednik Život s Crkvom za došašće: http://tomablizanac.blogspot.com/search/label/liturgijski%20tjednik, 
Benedikt S. - Sveta Misa svih vremena: http://tomablizanac.blogspot.com/2012/05/jedna-zanimljiva-knjizica.html 


V Detalji i upute o priključivanju: 
http://groups.google.com/group/tradicionalna-misa/browse thread/thread/6bdb18c95de3f232 
' Obavijest: http://tomablizanac.blogspot.com/2012/04/predavanje-i-misa-sspx-u-zagrebu-13.html, 


komentar: http://tomablizanac.blogspot.com/2012/04/komentar-uz-sspx-ov-posjet-zagrebu.html. 

Financijski izvještaj 


U tablici je promet na žiro računu Društva Benedictus od 15.2.2012. (kraj zadnjeg izvještaja) do 


31.12.2012. Stavka svrha plaćanja je prilagođena samo kako bi nazivi bili uniformni. 


Redni broj Datum obrade Svrha plačanja Isplata Uplata Saldo 
1 27.02.2012. članarina 100 4.551,84 
2 28.02.2012. članarina 100 4.651,84 
3 14.03.2012. naplata naknade 43,18 4.608,66 
4 14.04.2012. naplata naknade 41,7 4.566,96 
5 14.05.2012. naplata naknade 38 4.528,96 
6 15.05.2012. donacija 200 4.728,96 
7 11.06.2012. donacija 1.500,00 6.228,96 
8 14.06.2012. naplata naknade 60,7 6.168,26 
9 16.06.2012. donacija 200 6.368,26 
10 16.06.2012. članarina 50 6.418,26 
11 16.06.2012. članarina 50 6.468,26 
12 11.07.2012. članarina 50 6.518,26 
13 11.07.2012. donacija 300 6.818,26 
14 14.07.2012. naplata naknade 60,7 6.757,56 
15 26.07.2012. PBZ, materijal za 2.564,08 4.193,48 
ormar 
16 14.08.2012. naplata naknade 63,5 4.129,98 
17 14.09.2012. naplata naknade 88 4.041,98 
18 13.10.2012. naplata naknade 92,2 3.949,78 
19 15.10.2012. donacija 500 4.449,78 
20 14.11.2012. naplata naknade 60,7 4.389,08 
21 14.12.2012. naplata naknade 60,1 4.328,98 
22 10.01.2013. članarina 50 4.378,98 
23 14.01.2013. naplata naknade 60,1 4.318,88 
24 14.01.2013. članarina 50 4.368,88 


Početno stanje (15.02.2012.): 4.451,84 


Ukupno rashodi: 3232,96; od toga naknade banci: 668,88. 
Ukupno prihodi: 3150,00; od toga članarine: 450,00, donacije: 2700,00. 
Stanje (15.02.2012.): 4.368,88 


Napomene: 


e Kao što je vidljivo iz priložene tablice, Društvo Benedictus, tj. ovlašteni zastupnici nisu 
koristili novac na žiro računu osim za troškove vodenja računa (što uključuje i internet 
bankarstvo) i jednu veću transakciju — kupnju materijala za ormar o čemu detalje pogledajte 
u odjelju Novi ormar u sakristiji crkve sv. Martina. Na kraju financijskog izvještaja donosim 
kopiju računa. 

e Veći broj članova još nije uplatio članarinu za 2012., a neki ni za 2011. godinu. Molim Vas 
da to što prije učinite! si 


e Za članove koji su uplatili donaciju veću od 50 kn, a nisu uplatili članarinu, računat čemo da 
su članarinu platili. Ipak je bolje da se te stavke uplačuju odvojeno. 


e Od milostinje na tradicionalnoj misi u crkvi svetog Martina jedan dio novca ide svećeniku 
koji služi misu, a jedan za održavanje crkve. Društvo Benedictus ne zadržava od 
milostinje apsolutno ništa i takvu praksu čemo nastaviti! U predvorju crkve je kutijica na 
kojoj piše Društvo Benedictus gdje možete ubaciti svoju eventualnu donaciju koja će biti 
upotrebljena za izradu malih misala i slično. 


e Predali smo redovito izvještaje FINA-i, ali bilo bi bolje kad bismo našli nekoga tko bi htio 
volonterski (ali kvalitetno) voditi knjigovodstvo 1 dati mi upute oko plaćanja, posebno ako 
se žiro račun počne više koristiti. 


1 r e x . mn 5 
? Upute o plaćanju članarine naći ćete ovdje: 

Zaključno razmišljanje 
Ovaj zaključak prenosim uz vrlo sitne izmjene iz prošlogodišnjeg izvještaja. 
Nadam se da Vas je ovaj izvještaj potaknuo da se i Vi angažirate u radu Društva Benedictus. Evo 
naših glavnih ciljeva u godini koju smo već započeli: 
e Misa u crkvi svetog Martina mora se redovito i neometano nastaviti. Treba: 
- pronaći svećenika koji bi zamjenjivao preč. g. Vitkoviča, 


- pronaći voditelja i vježbati zbor koji bi pjevao gregorijanske korale na misi barem 
jednom u dva-tri mjeseca. 


e Prijevod, uređivanje, izdavanje kvalitetnih i potrebnih publikacija. Treba: 
- skupiti dovoljan broj sposobnih volonterskih prevoditelja i grafičkih urednika 


- povezati se sa izdavačkom industrijom. 
Sporednih (ali ne nevažnih!) ciljeva ima bezbroj: 


e privući i zainteresirati za tradicionalnu misu veći broj osoba, 
e imati više pjevanih, a možda i svečanih pjevanih misa, 
e uvježbavati ministrante, 


e pozvati neke tradicionalne družbe da se nastane u Hrvatskoj ili za početak barem podučavaju 
lokalne svećenike, 


e održavati povremeno ili redovito predavanja i seminare, ali ne samo da bi se pričalo, nego da 
ljudi nešto i nauče, 


e potaknuti nekog svećenika da služi tradicionalnu misu na staroslavenskom, prirediti 
materijale za to, pripremiti ministrante, a možda i zbor za to, 


e pronaći osobe koje još znaju i žele i dati im da izrade visoko kvalitetno liturgijsko ruhu u 
duhu hrvatskih tradicija, 


e nabaviti vrhunsko i skupocjeno liturgijsko posuđe dostojno svete mise, 


e organizirati humanitarnu akciju koja će po mogućnosti uključivati i duhovnu dimenziju, 
primjerice pomoći tradicionalnom redu koji se brine za siromašne, 


Popis bi se moglo udvostručiti ili utrostručiti bez većih problema. To bi, dakako, bilo od male 
koristi. Zapitajmo se zato na kraju ona ista prošlogodišnja pitanja kao mali ,,ispit savjesti“: Vrijedi li 
to što mislim raditi? Posvećuje li mene i moje bližnje i privodi nas bliže Bogu? 


Jesu cum Maria sit nobis in via! 

Podatci o Društvu Benedictus 


Naziv: Društvo za promicanje tradicionalne Mise ,,Benedictus“ 

Sjedište i adresa: Društvo Benedictus, Kolarova 8, 10000 Zagreb (Croatia) 

Email adresa: Drustvo. Benedictus@ gmail.com 

Internet stranica: http://sites.google.com/site/drustvobenedictus/ 

Skraćeni naziv: Benedictus 

Naziv na engleskom: The Society for the Promotion of Traditional Mass "Benedictus". 


Naziv na latinskom: Societas pro Missae Traditionalis promotione ,,Benedictus“. 


Matični broj: 2730014 

OIB: 03191188211 

Žiro račun broj: 2402006-1100591166 
IBAN HR4124020061100591166 
SWIFT/BIC: ESBCHR22 

( kod Erste&Steiermärkische Bank d.d. ) 


Osobe ovlaštene za zastupanje Društva za promicanje tradicionalne Mise „Benedictus“: 
Tomislav Pejković, predsjednik 


Marko Pejković, zamjenik predsjednika 


Pravno ustrojbeni oblik: Udruga 

Brojčana oznaka 10 

Brojčana oznaka razreda 9499 

Djelatnost: Djelatnosti ostalih članskih organizacija, d. n. 


Upis izvršen pod registarskim brojem: 21008270 dana 14.2.2011. 


Nebeski zaštitnici Društva Benedictus: Blažena Djevica Marija Kraljica je glavna zaštitnica, 
suzaštitnici su sveti Benedikt, sveti Ćiril i Metod te blaženi Augustin Kažotić. 


